56. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ – ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ  Αριθ. Οικ. 17225/655 της 10 Μαρτ./3 Απρ. 2006 (ΦΕΚ Β΄  399) Έγκριση Εθνικού Κανονισμού Κατανομής Ζωνών Συχνοτήτων (ΕΚΚΖΣ). Έχοντας υπόψη: 1. Τις διατάξεις: α) των εδ. η΄ και θ΄, της παραγράφου 2, του άρθρου 4 σε συνδυασμό με την παράγραφο 5, του άρθρου 23 του ν. 3431/2006 (Α΄ 13) «Περί ηλεκτρονικών επικοινωνιών και άλλες διατάξεις»,  β) του α.ν. 280/1968 (Α΄ 50) «Περί κυρώσεως των πράξεων α) της Ευρωπαϊκής Διασκέψεως Ταχυδρομείων και Τηλεπικοινωνιών (CEPT) και β) της Συμφωνίας της Λουμπλιάνας περί της κατ’ ευθείαν κυκλοφορίας Ταχυδρομικού oxήματος Μονάχου – Κωνσταντινουπόλεως – Μονάχου», γ) του π.δ. 44/2002 (Α΄ 44), «Ραδιοεξοπλισμός και τηλεπικοινωνιακός τερματικός εξοπλισμός και  Σελ. 470,0062 Τεύχος      Σελ.       αμοιβαία αναγνώριση της συμμόρφωσης των εξοπλισμών αυτών. Προσαρμογή της ελληνικής νομοθεσίας στην οδηγία 99/5/ΕΚ του Ευρωπαϊκού Κοινοβουλίου και του Συμβουλίου της 9 Μαρτίου 1999», δ) του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα που κυρώθηκε με το άρθρο πρώτο του π.δ. 63/2005 (ΦΕΚ 98Α΄),, ε) της υπ’ αριθμ. 2002/676/ΕΚ απόφασης του Ευρωπαϊκού Κοινοβουλίου και του Συμβουλίου της 7ης Μαρτίου 2002 σχετικά με ένα κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση ραδιοφάσματος), στ) της υπ’ αριθμ. 2004/545/ΕΚ απόφασης της Επιτροπής της 8ης Ιουλίου 2004, σχετικά με την εναρμόνιση ραδιοφάσματος στην περιοχή των 79 GHz για χρήση ραντάρ μικρής εμβέλειας για οχήματα στην Κοινότητα, ζ) της υπ’ αριθμ. 2004/50/ΕΚ απόφασης της Επιτροπής, της 17ης Ιανουαρίου 2005, σχετικά με την εναρμόνιση ραδιοφάσματος στην περιοχή των 24 GHz για χρονικά περιορισμένη χρήση ραντάρ μικρής εμβέλειας για αυτοκίνητα στην Κοινότητα, η) της υπ’ αριθμ.ς 2005/513/ΕΚ απόφασης της Επιτροπής, της 11ης Ιουλίου 2005, σχετικά με την εναρμονισμένη χρήση ραδιοφάσματος στη ζώνη συχνοτήτων των 5 GHz για την υλοποίηση συστημάτων ασύρματης πρόσβασης, συμπεριλαμβανομένων τοπικών δικτύων ραδιοεπικοινωνιών (WAS/RLAN), 22.Ζ.δ.56 Ιδιωτικοί Σταθμοί Ασυρμάτου - Χρήση Ραδιοσυχνοτήτων θ) της υπ’ αριθμ. Ε 2005/5503/20.12.2005 απόφασης της Επιτροπής για την εναρμόνιση της ζώνης συχνοτήτων 169,4 – 169,8125 MHz στην Κοινότητα. 2. Tην ανάγκη αντικατάστασης του Ελληνικού Κανονισμού Κατανομής Ζωνών Συχνοτήτων, όπως ισχύει. 3. Το γεγονός ότι από την απόφαση αυτή δεν δημιουργείται δαπάνη σε βάρος του κρατικού προϋπολογισμού., αποφασίζουμε: Εγκρίνουμε τον συνημμένο στην απόφαση αυτή Εθνικό Κανονισμό Κατανομής Ζωνών Συχνοτήτων (ΕΚΚΖΣ). Από τη δημοσίευση της παρούσας καταργείται η υπ’ αριθμ. 21229/1.9.1983 (Β΄ 550) απόφαση των Υπουργών Εθνικής Άμυνας και Μεταφορών και Επικοινωνιών «Ελληνικός Κανονισμός Κατανομής Ζωνών Συχνοτήτων» και οι υπ’ αριθμ. τροποποιήσεις αυτής: 66562/1989 (Β΄ 254) κοινή υπουργική απόφαση,  58980/1994 (Β΄ 157) και (Β΄ 466) κοινή υπουργική απόφαση,  70596/Α/5396/1999 (Β΄ 2117) κοινή υπουργική απόφαση,  1548/88/2000 (Β΄ 80) κοινή υπουργική απόφαση,  39085/1586 (Β΄ 979) κοινή υπουργική απόφαση. ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΜΕΤΑΦΟΡΩΝ  ΚΑΙ ΕΠΙΚΟΙΝΩΝΙΩΝ ΓΕΝΙΚΗ ΓΡΑΜΜΑΤΕΙΑ ΕΠΙΚΟΙΝΩΝΙΩΝ ΓΕΝΙΚΗ ΔΙΕΥΘΥΝΣΗ ΕΠΙΚΟΙΝΩΝΙΩΝ ΕΘΝΙΚΟΣ  ΚΑΝΟΝΙΣΜΟΣ ΚΑΤΑΝΟΜΗΣ ΖΩΝΩΝ ΣΥΧΝΟΤΗΤΩΝ Εθνικός Κανονισμός Κατανομής  Ζωνών Συχνοτήτων Άρθρο 1 Γενικές διατάξεις 1. Με την επιφύλαξη των διατάξεων του Καταστατικού Χάρτη και της Σύμβασης της Διεθνούς Ένωσης Τηλεπικοινωνιών, ο Εθνικός Κανονισμός Κατανομής Ζωνών Συχνοτήτων (ΕΚΚΖΣ) περιέχει τις διατάξεις κατανομής που εφαρμόζονται σε μόνιμες εκχωρήσεις, σε περίοδο ειρήνης, στην Ελληνική Επικράτεια για τη χρήση του φάσματος ραδιοσυχνοτήτων από 9 kHz μέχρι 1000 GHz. 2. O ΕΚΚΖΣ έχει σκοπό την ορθή χρήση του φάσματος ραδιοσυχνοτήτων και θα πρέπει να χρησιμοποιείται από κάθε ενδιαφερόμενο σαν βασικό βοήθημα. Γι’ αυτό πριν από την προμήθεια  εξοπλισμού ή την σχεδίαση, κατασκευή και ενεργοποίηση νέων σταθμών ραδιοεπικοινωνίας πρέπει οπωσδήποτε να εξασφαλίζονται οι προβλεπόμενες από την ισχύουσα νομοθεσία εκχωρήσεις ραδιοσυχνοτήτων από την αρμόδια Αρχή. 3. Εκχωρήσεις συχνοτήτων που δεν είναι σύμφωνες με τον ΕΚΚΖΣ πρέπει να σταματήσουν να λειτουργούν ή να συμμορφωθούν με αυτόν το ταχύτερο δυνατό και πάντως όχι μετά την έναρξη ισχύος της παρούσας απόφασης, εκτός αν καθορίζεται μεταγενέστερη ημερομηνία σε σχετικά άρθρα των Τελικών Πράξεων της Παγκόσμιας Διάσκεψης Ραδιοεπικοινωνιών (Γενεύη 2003) ως και σε παραπομπές του Πίνακα Κατανομής Ζωνών Συχνοτήτων. 4. Οι εκχωρήσεις της παραγράφου 3 θα προστατεύονται στο μέτρο του δυνατού και μέσα στα χρονικά όρια της παραγράφου αυτής.  5. Ο ΕΚΚΖΣ δεν εφαρμόζεται στις διεθνείς σχέσεις. Η διεθνής προστασία ισχύει για τις Υπηρεσίες που είναι σύμφωνες με την κατανομή συχνοτήτων του Κανονισμού Ραδιοεπικοινωνιών (ΔΚΡ), που σύμφωνα με τις διατάξεις του άρθρου 4 του Καταστατικού Χάρτη της Διεθνούς Ένωσης Τηλεπικοινωνιών, συμπληρώνει τις διατάξεις του Καταστατικού Χάρτη και της Σύμβασης. 6. Για ειδικές κατηγορίες χρήσεως ραδιοσυχνοτήτων όπως τηλεχειρισμός, τηλεμέτρηση, ασυρματικά μικρόφωνα, συστήματα κλήσεως προσώπων κλπ. που δεν εντάσσονται σε καμία από τις Υπηρεσίες Ραδιοεπικοινωνιών που ορίζονται στο άρθρο 1 τμήμα ΙΙΙ του Κανονισμού Ραδιοεπικοινωνιών, μπορούν να καθορισθούν με άλλες αποφάσεις του Υπουργού Μεταφορών και Επικοινωνιών συχνότητες από ζώνες ραδιοσυχνοτήτων που έχουν κατανεμηθεί στην Σταθερή Υπηρεσία ή την Κινητή Υπηρεσία ή και τις δύο. Άρθρο 2 Όροι και ορισμοί  1 ΣΗΜΕΙΩΣΗ – Αν, στο κείμενο ενός ορισμού, ένας όρος είναι τυπωμένος με πλάγια γραφή, αυτό σημαίνει ότι ο όρος ορίζεται στο παρόν Άρθρο ή στο Άρθρο 1 του ΔΚΡ. 1. Ειδικοί όροι που αφορούν τη διαχείριση των συχνοτήτων (Μετά τη σελ. 470,0062) Σελ. 470,0063 Τεύχος      Σελ.       Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.56 κατανομή (μιας ζώνης συχνοτήτων): Εγγραφή στον Πίνακα Κατανομής Ζωνών Συχνοτήτων μιας καθορισμένης ζώνης συχνοτήτων με σκοπό τη χρησιμοποίησή της από μία ή περισσότερες γήϊνες ή διαστημικές υπηρεσίες ραδιοεπικοινωνίας ή από την υπηρεσία ραδιοαστρονομίας σύμφωνα με καθορισμένες προϋποθέσεις. Ο παρών όρος πρέπει επίσης να εφαρμόζεται στην εν λόγω ζώνη συχνοτήτων. απονομή (μιας ραδιοσυχνότητας ή ενός καναλιού ραδιοσυχνότητας): Εγγραφή ενός καθορισμένου καναλιού ραδιοσυχνότητας σε ένα συμφωνημένο σχέδιο, υιοθετημένο από μία αρμόδια διάσκεψη, για χρήση από μία ή περισσότερες Διοικήσεις για μία γήϊνη ή διαστημική υπηρεσία ραδιοεπικοινωνίας σε μία ή περισσότερες καθορισμένες χώρες ή γεωγραφικές περιοχές και σύμφωνα με καθορισμένες προϋποθέσεις. εκχώρηση (μιας ραδιοσυχνότητας ή ενός καναλιού ραδιοσυχνότητας): Εξουσιοδότηση που δίνεται από μία Διοίκηση για τη χρησιμοποίηση από ένα σταθμό ραδιοεπικοινωνίας μιας ραδιοσυχνότητας ή ενός καναλιού ραδιοσυχνότητας σύμφωνα με καθορισμένες προϋποθέσεις. Διοίκηση: Σε κάθε Κράτος Μέλος της Διεθνούς Ένωσης Τηλεπικοινωνιών, η Κυβερνητική Υπηρεσία ή Τμήμα, υπεύθυνο για τα προς λήψη μέτρα προς εκτέλεση των υποχρεώσεων του Καταστατικού Χάρτη της Διεθνούς Ένωσης Τηλεπικοινωνιών, της Σύμβασης της Διεθνούς Ένωσης Τηλεπικοινωνιών και των Διοικητικών Κανονισμών. επιζήμια (ή επιβλαβής) παρεμβολή:Η παρεμβολή η οποία θέτει σε κίνδυνο τη λειτουργία υπηρεσίας ραδιοπλοήγησης ή άλλων υπηρεσιών ασφαλείας ή καθ’ οιονδήποτε τρόπο υποβαθμίζει σοβαρά, εμποδίζει ή επανειλημμένα διακόπτει μία υπηρεσία ραδιοεπικοινωνιών που λειτουργεί σύμφωνα με τους εφαρμοστέους κανονισμούς. 2. Ραδιοϋπηρεσίες υπηρεσία ραδιοεπικοινωνίας: Μία υπηρεσία που περιλαμβάνει τη μεταβίβαση, την εκπομπή και/ή τη λήψη ραδιοκυμάτων για ειδικούς σκοπούς τηλεπικοινωνίας. Στον παρόντα Κανονισμό, εκτός αν αναφέρεται διαφορετικά, κάθε υπηρεσία ραδιοεπικοινωνίας αναφέρεται σε γήϊνη ραδιοεπικοινωνία. σταθερή υπηρεσία: Υπηρεσία ραδιοεπικοινωνίας μεταξύ καθορισμένων σταθερών σημείων. Σελ. 470,0064 Τεύχος      Σελ.       σταθερή δορυφορική υπηρεσία: Υπηρεσία ραδιοεπικοινωνίας μεταξύ επίγειων σταθμών σε δεδομένες θέσεις, όταν χρησιμοποιούνται ένας ή περισσότεροι δορυφόροι. Η δεδομένη θέση μπορεί να είναι ένα προσδιορισμένο σταθερό σημείο ή οποιοδήποτε σταθερό σημείο σε προσδιορισμένες περιοχές. Σε ορισμένες περιπτώσεις η υπηρεσία αυτή περιλαμβάνει ζεύξεις μεταξύ δορυφόρων, οι οποίοι μπορεί να λειτουργούν στη διαδορυφορική υπηρεσία. Η σταθερή δορυφορική υπηρεσία μπορεί επίσης να περιλαμβάνει ζεύξεις τροφοδότη για άλλες υπηρεσίες διαστημικής ραδιοεπικοινωνίας. διαδορυφορική υπηρεσία: Υπηρεσία ραδιοεπικοινωνίας που εξασφαλίζει ζεύξεις μεταξύ τεχνητών δορυφόρων. υπηρεσία διαστημικής εκμετάλλευσης: Υπηρεσία ραδιοεπικοινωνίας που προορίζεται αποκλειστικά για την εκμετάλλευση διαστημοπλοίων, ειδικότερα την παρακολούθηση της τροχιάς στο διάστημα, τη διαστημική τηλεμετρία και το διαστημικό τηλεχειρισμό.  Οι λειτουργίες αυτές θα εξασφαλίζονται κανονικά στα πλαίσια της υπηρεσίας στην οποία λειτουργεί ο διαστημικός σταθμός. κινητή υπηρεσία: Υπηρεσία ραδιοεπικοινωνίας μεταξύ κινητών σταθμών και σταθμών ξηράς, ή μεταξύ κινητών σταθμών. κινητή δορυφορική υπηρεσία: Υπηρεσία ραδιοεπικοινωνίας: - μεταξύ κινητών επίγειων σταθμών και ενός ή περισσότερων διαστημικών σταθμών, ή μεταξύ διαστημικών σταθμών που χρησιμοποιούνται από την υπηρεσία αυτή, ή - μεταξύ κινητών επίγειων σταθμών μέσω ενός ή περισσότερων διαστημικών σταθμών. Η υπηρεσία αυτή μπορεί επίσης να περιλαμβάνει ζεύξεις τροφοδότη που είναι αναγκαίες για τη λειτουργία της.  κινητή υπηρεσία ξηράς: Κινητή υπηρεσία μεταξύ σταθμών βάσης και κινητών σταθμών ξηράς, ή μεταξύ κινητών σταθμών ξηράς. κινητή δορυφορική υπηρεσία ξηράς: Κινητή δορυφορική υπηρεσία στην οποία οι επίγειοι κινητοί σταθμοί βρίσκονται στη ξηρά. 22.Ζ.δ.56 Ιδιωτικοί Σταθμοί Ασυρμάτου - Χρήση Ραδιοσυχνοτήτων ναυτιλιακή κινητή υπηρεσία: Κινητή υπηρεσία μεταξύ παρακτίων σταθμών και σταθμών πλοίου, ή μεταξύ σταθμών πλοίου, ή μεταξύ συνεργαζόμενων σταθμών επικοινωνίας σε πλοίο. Οι σταθμοί σκαφών διάσωσης και οι σταθμοί θεσιδεικτικών ραδιοφάρων έκτακτης ανάγκης μπορούν επίσης να μετέχουν στην υπηρεσία αυτή. ναυτιλιακή κινητή δορυφορική υπηρεσία: Κινητή δορυφορική υπηρεσία στην οποία οι επίγειοι κινητοί σταθμοί είναι εγκατεστημένοι σε πλοία. Οι σταθμοί σκαφών διάσωσης και οι σταθμοί θεσιδεικτικών ραδιοφάρων έκτακτης ανάγκης μπορούν επίσης να μετέχουν στην υπηρεσία αυτή. υπηρεσία λιμενικών λειτουργιών: Ναυτιλιακή κινητή υπηρεσία μέσα ή κοντά σε λιμάνι, μεταξύ παρακτίων σταθμών και σταθμών πλοίου, ή μεταξύ σταθμών πλοίου, κατά την οποία τα μηνύματα περιορίζονται σε εκείνα που αφορούν τον ελιγμό, την κίνηση και την ασφάλεια των πλοίων και σε περίπτωση έκτακτης ανάγκης, την ασφάλεια προσώπων. Μηνύματα που έχουν χαρακτήρα δημόσιας ανταπόκρισης πρέπει να αποκλείονται από την υπηρεσία αυτή. υπηρεσία κίνησης πλοίων: Υπηρεσία ασφάλειας στα πλαίσια της ναυτιλιακής κινητής υπηρεσίας διαφορετική από την υπηρεσία λιμενικών λειτουργιών, μεταξύ παρακτίων σταθμών και σταθμών πλοίου, ή μεταξύ σταθμών πλοίου, κατά την οποία τα μηνύματα περιορίζονται σε εκείνα που αφορούν την κίνηση των πλοίων. Μηνύματα που έχουν χαρακτήρα δημόσιας ανταπόκρισης πρέπει να αποκλείονται από την υπηρεσία αυτή. αεροναυτική κινητή υπηρεσία: Κινητή υπηρεσία μεταξύ αεροναυτικών σταθμών και σταθμών αεροσκάφους, ή μεταξύ σταθμών αεροσκάφους, στην οποία μπορούν να μετέχουν και σταθμοί σκαφών διάσωσης. Σταθμοί θεσιδεικτικών ραδιοφάρων έκτακτης ανάγκης μπορούν επίσης να συμμετέχουν στην υπηρεσία αυτή σε καθορισμένες συχνότητες κινδύνου και έκτακτης ανάγκης.  αεροναυτική κινητή υπηρεσία (R)2*: Αεροναυτική κινητή υπηρεσία που περιορίζεται σε επικοινωνίες που αφορούν την ασφάλεια και κανονικότητα των πτήσεων, κατά πρωτεύοντα λόγο κατά μήκος των εθνικών ή διεθνών πολιτικών αεροδιαδρόμων. 2 (R) route αεροναυτική κινητή υπηρεσία (OR)3**: Αεροναυτική κινητή υπηρεσία που πρoορίζεται για επικοινωνίες, περιλαμβανομένων αυτών που αφορούν το συντονισμό των πτήσεων, κατά πρωτεύοντα λόγο εκτός των εθνικών ή διεθνών πολιτικών αεροδιαδρόμων. 3 (OR) off-route αεροναυτική κινητή δορυφορική υπηρεσία: Κινητή δορυφορική υπηρεσία στην οποία οι επίγειοι κινητοί σταθμοί είναι εγκατεστημένοι σε αεροσκάφη. Σταθμοί σκαφών διάσωσης και σταθμοί θεσιδεικτικών ραδιοφάρων έκτακτης ανάγκης μπορούν επίσης να μετέχουν στην υπηρεσία αυτή. αεροναυτική κινητή δορυφορική υπηρεσία (R): Αεροναυτική κινητή δορυφορική υπηρεσία που περιορίζεται σε επικοινωνίες που αφορούν την ασφάλεια και κανονικότητα των πτήσεων, κατά πρωτεύοντα λόγο κατά μήκος των εθνικών ή διεθνών πολιτικών αεροδιαδρόμων. αεροναυτική κινητή δορυφορική υπηρεσία (OR): Kινητή αεροναυτική δορυφορική υπηρεσία που πρoορίζεται για επικοινωνίες, περιλαμβανομένων αυτών που αφορούν το συντονισμό των πτήσεων, κατά πρωτεύοντα λόγο εκτός των εθνικών ή διεθνών πολιτικών αεροδιαδρόμων. υπηρεσία ευρυεκπομπής: Υπηρεσία ραδιοεπικοινωνίας στην οποία οι εκπομπές προορίζονται για απευθείας λήψη από το γενικό κοινό. Η υπηρεσία αυτή μπορεί να περιλαμβάνει εκπομπές ήχου, εκπομπές τηλεόρασης ή άλλους τύπους εκπομπής.  υπηρεσία δορυφορικής ευρυεκπομπής: Υπηρεσία ραδιοεπικοινωνίας στην οποία σήματα εκπεμπόμενα ή αναμεταβιβαζόμενα από διαστημικούς σταθμούς προορίζονται για απευθείας λήψη από το ευρύ κοινό. Στην υπηρεσία δορυφορικής ευρυεκπομπής, ο όρος «απευθείας λήψη» πρέπει να περιλαμβάνει και την ατομική λήψη και τη συλλογική λήψη . υπηρεσία ραδιοεπισήμανσης: Υπηρεσία ραδιοεπικοινωνίας για σκοπούς ραδιοεπισήμανσης. υπηρεσία δορυφορικής ραδιοεπισήμανσης: Υπηρεσία ραδιοεπικοινωνίας για σκοπούς ραδιοεπισήμανσης που περιλαμβάνει τη χρήση ενός ή περισσότερων διαστημικών σταθμών. ΣΗΜ. Η υπηρεσία αυτή μπορεί επίσης να περιλαμβάνει τις ζεύξεις τροφοδότη που είναι αναγκαίες για την εκμετάλλευσή της. υπηρεσία ραδιοπλοήγησης: Υπηρεσία ραδιοεπισήμανσης για σκοπούς ραδιοπλοήγησης. υπηρεσία δορυφορικής ραδιοπλοήγησης: Υπηρεσία δορυφορικής ραδιοεπισήμανσης για σκοπούς ραδιοπλοήγησης.  (Μετά τη σελ. 470,0064) Σελ. 470,0065 Τεύχος      Σελ.       Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.56 ΣΗΜ. Η υπηρεσία αυτή μπορεί επίσης να περιλαμβάνει τις ζεύξεις τροφοδότη που είναι αναγκαίες για την εκμετάλλευσή της. υπηρεσία ναυτιλιακής ραδιοπλοήγησης: Υπηρεσία ραδιοπλοήγησης που προορίζεται για τις ανάγκες και την ασφαλή εκμετάλλευση των πλοίων. υπηρεσία ναυτιλιακής δορυφορικής ραδιοπλοήγησης: Υπηρεσία δορυφορικής ραδιοπλοήγησης στην οποία οι επίγειοι σταθμοί είναι εγκατεστημένοι σε πλοία. υπηρεσία αεροναυτικής ραδιοπλοήγησης: Υπηρεσία ραδιοπλοήγησης που προορίζεται για τις ανάγκες και την ασφαλή εκμετάλλευση των αεροσκαφών. υπηρεσία αεροναυτικής δορυφορικής ραδιοπλοήγησης: Υπηρεσία δορυφορικής ραδιοπλοήγησης στην οποία οι επίγειοι σταθμοί είναι εγκατεστημένοι σε αεροσκάφη. υπηρεσία ραδιοεντοπισμού: Υπηρεσία ραδιοεπισήμανσης για σκοπούς ραδιοεντοπισμού. υπηρεσία δορυφορικού ραδιοεντοπισμού: Υπηρεσία δορυφορικής ραδιοεπισήμανσης χρησιμοποιούμενη για σκοπούς ραδιοεντοπισμού. ΣΗΜ. Η υπηρεσία αυτή μπορεί επίσης να περιλαμβάνει τις ζεύξεις τροφοδότη που είναι αναγκαίες για την εκμετάλλευσή της. υπηρεσία μετεωρολογικών βοηθημάτων: Υπηρεσία ραδιοεπικοινωνίας χρησιμοποιούμενη για μετεωρολογικές παρατηρήσεις, περιλαμβανομένων των υδρολογικών, και εξερεύνηση.  υπηρεσία δορυφορικής εξερεύνησης της Γης: Υπηρεσία ραδιοεπικοινωνίας μεταξύ επίγειων σταθμών και ενός ή περισσότερων διαστημικών σταθμών, που μπορεί να περιλαμβάνει ζεύξεις μεταξύ διαστημικών σταθμών, στην οποία: - πληροφορίες που αφορούν τα χαρακτηριστικά της Γης και των φυσικών φαινομένων της, περιλαμβανομένων των δεδομένων που σχετίζονται με την κατάσταση του περιβάλλοντος, λαμβάνονται από ενεργούς ανιχνευτήρες ή παθητικούς ανιχνευτήρες σε δορυφόρους της Γης. - ανάλογες πληροφορίες συλλέγονται από αερομεταφερόμενες ή εγκατεστημένες στη Γη εξέδρες,  - τέτοιες πληροφορίες μπορούν να διανέμονται σε επίγειους σταθμούς στο ίδιο σύστημα, - μπορεί να περιλαμβάνεται εξακρίβωση εξέδρας. ΣΗΜ. Η υπηρεσία αυτή μπορεί επίσης να περιλαμβάνει τις ζεύξεις τροφοδότη που είναι αναγκαίες για την εκμετάλλευσή της. Σελ. 470,0066 Τεύχος      Σελ.       υπηρεσία δορυφορικής μετεωρολογίας: Υπηρεσία δορυφορικής εξερεύνησης της Γης για σκοπούς μετεωρολογίας. υπηρεσία πρότυπης συχνότητας και σημάτων χρόνου: Υπηρεσία ραδιοεπικοινωνίας για επιστημονικούς, τεχνικούς και άλλους σκοπούς, που παρέχει την εκπομπή συγκεκριμένων συχνοτήτων, σημάτων χρόνου ή και των δύο, δηλωμένης υψηλής ακρίβειας, που προορίζεται για γενική λήψη. δορυφορική υπηρεσία πρότυπης συχνότητας και σημάτων χρόνου: Υπηρεσία ραδιοεπικοινωνίας που χρησιμοποιεί διαστημικούς σταθμούς σε δορυφόρους της Γης για τους ίδιους σκοπούς όπως η υπηρεσία πρότυπης συχνότητας και ωριαίων σημάτων.  ΣΗΜ. Η υπηρεσία αυτή μπορεί επίσης να περιλαμβάνει τις ζεύξεις τροφοδότη που είναι αναγκαίες για την εκμετάλλευσή της. υπηρεσία διαστημικής έρευνας: Υπηρεσία ραδιοεπικοινωνίας στην οποία χρησιμοποιούνται διαστημόπλοια ή άλλα αντικείμενα του διαστήματος για σκοπούς επιστημονικής ή τεχνολογικής έρευνας. ερασιτεχνική υπηρεσία: Υπηρεσία ραδιοεπικοινωνίας που έχει ως σκοπό την αυτοδιδασκαλία, την αλληλοεπικοινωνία και τις τεχνικές διερευνήσεις που διεξάγονται από ερασιτέχνες, δηλαδή από πρόσωπα κατάλληλα εξουσιοδοτημένα που ενδιαφέρονται για τη ραδιοηλεκτρική τεχνική αποκλειστικά για προσωπικό σκοπό και χωρίς οικονομικό ενδιαφέρον.  ερασιτεχνική δορυφορική υπηρεσία: Υπηρεσία ραδιοεπικοινωνίας που χρησιμοποιεί διαστημικούς σταθμούς σε δορυφόρους της Γης για τους ίδιους σκοπούς όπως η ερασιτεχνική υπηρεσία . 22.Ζ.δ.56 Ιδιωτικοί Σταθμοί Ασυρμάτου - Χρήση Ραδιοσυχνοτήτων υπηρεσία ραδιοαστρονομίας: Υπηρεσία που περιλαμβάνει τη χρήση της ραδιοαστρονομίας. υπηρεσία ασφάλειας: Κάθε υπηρεσία ραδιοεπικοινωνίας που χρησιμοποιείται μόνιμα ή προσωρινά για την ασφάλεια της ανθρώπινης ζωής και περιουσίας. ειδική υπηρεσία: Υπηρεσία ραδιοεπικοινωνίας, που δεν ορίζεται διαφορετικά στην παρούσα ενότητα, που διεξάγεται αποκλειστικά για την ικανοποίηση καθορισμένων αναγκών γενικής ωφέλειας και που δεν είναι ανοικτή για δημόσια ανταπόκριση. 3. Ραδιοσταθμοί και συστήματα σταθμός: Ένας ή περισσότεροι πομποί ή δέκτες ή συνδυασμός πομπών και δεκτών μετά των πρόσθετων συσκευών, που είναι αναγκαίοι σε ορισμένη θέση για τη διεξαγωγή (διενέργεια) μιας υπηρεσίας ραδιοεπικοινωνίας, ή της υπηρεσίας ραδιοαστρονομίας. Κάθε σταθμός πρέπει να κατατάσσεται ανάλογα με την υπηρεσία στην οποία συμμετέχει κατά τρόπο μόνιμο ή προσωρινό. γήϊνος σταθμός: Σταθμός που εξασφαλίζει γήϊνη ραδιοεπικοινωνία. Στον παρόντα Κανονισμό, εκτός αν αναφέρεται διαφορετικά, κάθε σταθμός είναι γήϊνος σταθμός. επίγειος σταθμός: Σταθμός εγκατεστημένος είτε στην επιφάνεια της Γης είτε στο κύριο τμήμα της ατμόσφαιρας της Γης και που προορίζεται για επικοινωνία: - με ένα ή περισσότερους διαστημικούς σταθμούς, ή - με ένα ή περισσότερους σταθμούς της ίδιας φύσης μέσω ενός ή περισσότερων ανακλαστικών δορυφόρων ή άλλων αντικειμένων του διαστήματος. διαστημικός σταθμός: Σταθμός εγκατεστημένος σε αντικείμενο το οποίο βρίσκεται πέρα, προορίζεται να πάει πέρα, ή έχει πάει πέρα από το κύριο τμήμα της ατμόσφαιρας της Γης. σταθμός σωστικού μέσου: Κινητός σταθμός της ναυτιλιακής κινητής υπηρεσίας ή της αεροναυτικής κινητής υπηρεσίας που προορίζεται αποκλειστικά για σκοπούς διάσωσης και είναι εγκατεστημένος σε οποιαδήποτε σωσίβια λέμβο, σχεδία ή άλλο εξοπλισμό διάσωσης. σταθερός σταθμός: Σταθμός της σταθερής υπηρεσίας . σταθμός εξέδρας υψηλού υψομέτρου: Σταθμός εγκατεστημένος σε ένα αντικείμενο σε υψόμετρο 20 ως 50 km και σε καθορισμένο, ονομαστικό, σταθερό σημείο σχετικά με τη Γη. κινητός σταθμός: Σταθμός της κινητής υπηρεσίας που προορίζεται να χρησιμοποιείται όταν βρίσκεται σε κίνηση ή κατά τη στάση σε ακαθόριστα σημεία. κινητός επίγειος σταθμός: Επίγειος σταθμός της κινητής δορυφορικής υπηρεσίας που προορίζεται να χρησιμοποιείται όταν βρίσκεται σε κίνηση ή κατά τη στάση σε ακαθόριστα σημεία.. σταθμός ξηράς: Σταθμός της κινητής υπηρεσίας που δεν προορίζεται να χρησιμοποιείται όταν βρίσκεται σε κίνηση. επίγειος σταθμός ξηράς: Επίγειος σταθμός της σταθερής δορυφορικής υπηρεσίας ή, σε μερικές περιπτώσεις, της κινητής δορυφορικής υπηρεσίας, εγκατεστημένος σε καθορισμένο σταθερό σημείο ή μέσα σε καθορισμένη περιοχή στη ξηρά για να παρέχει ζεύξη τροφοδότη της κινητής δορυφορικής υπηρεσίας. σταθμός βάσης: Σταθμός ξηράς της κινητής υπηρεσίας ξηράς. επίγειος σταθμός βάσης: Επίγειος σταθμός της σταθερής δορυφορικής υπηρεσίας ή, σε μερικές περιπτώσεις, της κινητής δορυφορικής υπηρεσίας ξηράς, εγκατεστημένος σε καθορισμένο σταθερό σημείο ή μέσα σε καθορισμένη περιοχή στη ξηρά για να παρέχει ζεύξη τροφοδότη της κινητής δορυφορικής υπηρεσίας. κινητός σταθμός ξηράς: Κινητός σταθμός της κινητής υπηρεσίας ξηράς που μπορεί να κινείται επιφανειακά μέσα στα γεωγραφικά όρια μιας χώρας ή ηπείρου.  κινητός επίγειος σταθμός ξηράς: Κινητός επίγειος σταθμός της κινητής υπηρεσίας ξηράς που μπορεί να κινείται επιφανειακά μέσα στα γεωγραφικά όρια μιας χώρας ή ηπείρου. παράκτιος σταθμός: Σταθμός ξηράς της ναυτιλιακής κινητής υπηρεσίας. παράκτιος επίγειος σταθμός: Επίγειος σταθμός της σταθερής δορυφορικής υπηρεσίας ή, σε μερικές περιπτώσεις, της ναυτιλιακής κινητής δορυφορικής υπηρεσίας εγκατεστημένος σε καθορισμένο σταθερό σημείο στη ξηρά για να παρέχει ζεύξη τροφοδότη της ναυτιλιακής κινητής δορυφορικής υπηρεσίας. σταθμός πλοίου: Κινητός σταθμός της ναυτιλιακής κινητής υπηρεσίας εγκατεστημένος σε σκάφος που δεν είναι μόνιμα αγκυροβολημένο, εκτός από σταθμό σκάφους διάσωσης. επίγειος σταθμός πλοίου: Κινητός επίγειος σταθμός της ναυτιλιακής κινητής δορυφορικής υπηρεσίας εγκατεστημένος σε πλοίο. (Μετά τη σελ. 470,0066) Σελ. 470,0067 Τεύχος      Σελ.       Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.56 σταθμός επικοινωνίας σε πλοίο: Κινητός σταθμός χαμηλής ισχύος της κινητής ναυτικής υπηρεσίας που προορίζεται να χρησιμοποιείται για εσωτερικές επικοινωνίες σε πλοίο, ή μεταξύ ενός πλοίου και των σωσιβίων λέμβων και σχεδιών διάσωσης του κατά τη διεξαγωγή ασκήσεων ή επιχειρήσεων διάσωσης, ή για επικοινωνία σε μία ομάδα σκαφών που ρυμουλκούνται ή προωθούνται, καθώς επίσης για οδηγίες πλεύρισης και πρόσδεσης. σταθμός λιμένα: Παράκτιος σταθμός της υπηρεσίας λιμενικών λειτουργιών.  αεροναυτικός σταθμός: Σταθμός ξηράς της αεροναυτικής κινητής υπηρεσίας. ΣΗΜ. Σε ορισμένες περιπτώσεις, ένας αεροναυτικός σταθμός μπορεί να είναι εγκατεστημένος, για παράδειγμα, σε πλοίο ή σε θαλάσσια εξέδρα. αεροναυτικός επίγειος σταθμός: Επίγειος σταθμός της σταθερής δορυφορικής υπηρεσίας, ή, σε ορισμένες περιπτώσεις, της αεροναυτικής κινητής δορυφορικής υπηρεσίας, που είναι εγκατεστημένος σε καθορισμένο σταθερό σημείο στη ξηρά για να παρέχει ζεύξη τροφοδότη της αεροναυτικής κινητής δορυφορικής υπηρεσίας. σταθμός αεροσκάφους: Κινητός σταθμός της αεροναυτικής κινητής υπηρεσίας, εγκατεστημένος σε αεροσκάφος, διαφορετικός από σταθμό σκάφους σωστικού μέσου. επίγειος σταθμός αεροσκάφους: Κινητός επίγειος σταθμός της αεροναυτικής κινητής δορυφορικής υπηρεσίας, εγκατεστημένος σε αεροσκάφος. σταθμός ευρυεκπομπής: Σταθμός της υπηρεσίας ευρυεκπομπής. σταθμός ραδιοεπισήμανσης: Σταθμός της υπηρεσίας ραδιοεπισήμανσης . κινητός σταθμός ραδιοπλοήγησης: Σταθμός της υπηρεσίας ραδιοπλοήγησης που προορίζεται να χρησιμοποιείται όταν βρίσκεται σε κίνηση ή κατά τη στάση σε ακαθόριστα σημεία. σταθμός ραδιοπλοήγησης ξηράς: Σταθμός της υπηρεσίας ραδιοπλοήγησης που δεν προορίζεται να χρησιμοποιείται όταν βρίσκεται σε κίνηση.  κινητός σταθμός ραδιοεντοπισμού: Σταθμός της υπηρεσίας ραδιοεντοπισμού που προορίζεται να χρησιμοποιείται όταν βρίσκεται σε κίνηση ή κατά τη στάση σε ακαθόριστα σημεία. σταθμός ραδιοεντοπισμού ξηράς: Σταθμός της υπηρεσίας ραδιοεντοπισμού που προορίζεται να χρησιμοποιείται όταν δεν βρίσκεται σε κίνηση. ραδιογωνιομετρικός σταθμός: Σταθμός ραδιοεπισήμανσης που χρησιμοποιεί ραδιογωνιομετρία. Σελ. 470,0068 Τεύχος      Σελ.       σταθμός ραδιοφάρου: Σταθμός της υπηρεσίας ραδιοπλοήγησης οι εκπομπές του οποίου προορίζονται να δώσουν τη δυνατότητα σε ένα κινητό σταθμό να προσδιορίσει το στίγμα του ή τη διεύθυνση σε σχέση με το σταθμό ραδιοφάρου. σταθμός θεσιδεικτικού ραδιοφάρου έκτακτης ανάγκης: Σταθμός της κινητής υπηρεσίας οι εκπομπές του οποίου προορίζονται να διευκολύνουν επιχειρήσεις έρευνας και διάσωσης.  δορυφορικός σταθμός θεσιδεικτικού ραδιοφάρου έκτακτης ανάγκης: Επίγειος σταθμός της κινητής δορυφορικής υπηρεσίας οι εκπομπές του οποίου προορίζονται να διευκολύνουν επιχειρήσεις έρευνας και διάσωσης. σταθμός πρότυπης συχνότητας και σημάτων χρόνου: Σταθμός της υπηρεσίας πρότυπης συχνότητας και σημάτων χρόνου . ερασιτεχνικός σταθμός: Σταθμός της ερασιτεχνικής υπηρεσίας. σταθμός ραδιοαστρονομίας: Σταθμός της υπηρεσίας ραδιοαστρονομίας . πειραματικός σταθμός: Σταθμός που χρησιμοποιεί τα ραδιοκύματα για πειράματα που αφορούν την ανάπτυξη της επιστήμης ή τεχνικής. ΣΗΜ. Ο ορισμός αυτός δεν περιλαμβάνει τους ερασιτεχνικούς σταθμούς . πομπός έκτακτης ανάγκης πλοίου: Πομπός πλοίου που προορίζεται να λειτουργεί αποκλειστικά σε συχνότητα κινδύνου σε περιπτώσεις κινδύνου, επείγοντος ή ασφαλείας. ραντάρ: Σύστημα ραδιοεπισήμανσης που βασίζεται στη σύγκριση μεταξύ σημάτων αναφοράς με ραδιοηλεκτρικά σήματα ανακλώμενα ή επανεκπεμπόμενα από τη θέση που πρέπει να προσδιοριστεί. 22.Ζ.δ.56 Ιδιωτικοί Σταθμοί Ασυρμάτου - Χρήση Ραδιοσυχνοτήτων πρωτεύον ραντάρ: Σύστημα ραδιοεπισήμανσης που βασίζεται στη σύγκριση μεταξύ σημάτων αναφοράς με ραδιοηλεκτρικά σήματα ανακλώμενα από τη θέση που πρέπει να προσδιοριστεί. δευτερεύον ραντάρ: Σύστημα ραδιοεπισήμανσης που βασίζεται στη σύγκριση μεταξύ σημάτων αναφοράς με ραδιοηλεκτρικά σήματα επανεκπεμπόμενα από τη θέση που πρέπει να προσδιοριστεί. φάρος-ραδιοανιχνευτής: Πομπός-δέκτης συνδεδεμένος με σταθερό σημείο πλοηγήσεως που όταν διεγείρεται από ραντάρ, αποστέλλει αυτόματα ένα διακριτικό σήμα, που μπορεί να εμφανίζεται στην οθόνη του ραντάρ και να παρέχει πληροφορίες απόστασης, διόπτευσης και ταυτότητας. σύστημα προσγείωσης με όργανα.(ILS): Σύστημα ραδιοπλοήγησης, που παρέχει στα αεροσκάφη οριζόντια και κατακόρυφη οδήγηση αμέσως πριν και κατά τη διάρκεια της προσγείωσης και που, σε ορισμένα σταθερά σημεία, παρέχει την ένδειξη της απόστασης μέχρι του καθορισμένου σημείου προσγείωσης. ραδιοευθυγράμμιση διαδρόμου προσγείωσης (ΙLS/LLZ): Σύστημα οριζόντιας οδήγησης ενσωματωμένο στο σύστημα προσγείωσης με όργανα, που δείχνει την οριζόντια απόκλιση του αεροσκάφους σε σχέση με την πιο ενδεδειγμένη τροχιά καθόδου του κατά μήκος του άξονα του διαδρόμου προσγείωσης. ραδιοευθυγράμμιση καθόδου(ILS/GP): Σύστημα κατακόρυφης οδήγησης ενσωματωμένο στο σύστημα προσγείωσης με όργανα που δείχνει την κατακόρυφη απόκλιση του αεροσκάφους σε σχέση με την πιο ενδεδειγμένη τροχιά καθόδου του. ραδιοσημαντήρας (ILS/MARKER BEACON): Πομπός της υπηρεσίας αεροναυτικής ραδιοπλοήγησης που ακτινοβολεί κατακορύφως με ένα διακριτικό σχήμα για να δώσει στο αεροσκάφος την ένδειξη θέσης. ραδιοϋψομετρητής: Συσκευή ραδιοπλοήγησης εγκατεστημένη σε αεροσκάφος ή διαστημόπλοιο, που επιτρέπει τον καθορισμό του ύψους του αεροσκάφους αυτού ή του διαστημόπλοιου πάνω από την επιφάνεια της Γης ή άλλη επιφάνεια.  ραδιοβολιστής: Αυτόματος ραδιοπομπός της υπηρεσίας μετεωρολογικών βοηθημάτων φερόμενος συνήθως από αεροσκάφος, ελεύθερο αερόστατο, μετεωρολογικό χαρταετό ή αλεξίπτωτο, ο οποίος μεταδίδει μετεωρολογικά στοιχεία. προσαρμόσιμο σύστημα: Σύστημα ραδιοεπικοινωνίας που μεταβάλλει τα ραδιοχαρακτηριστικά του ανάλογα με την ποιότητα του καναλιού.  διαστημικό σύστημα: Κάθε ομάδα συνεργαζόμενων επίγειων σταθμών και/ή διαστημικών σταθμών  που χρησιμοποιούν τη διαστημική ραδιοεπικοινωνία για καθορισμένους σκοπούς. δορυφορικό σύστημα: Διαστημικό σύστημα που χρησιμοποιεί ένα ή περισσότερους τεχνητούς δορυφόρους της Γης. δορυφορικό δίκτυο: Δορυφορικό σύστημα ή μέρος δορυφορικού συστήματος αποτελούμενο από ένα μόνο δορυφόρο και τους συνεργαζόμενους επίγειους σταθμούς. δορυφορική ζεύξη: Ραδιοζεύξη μεταξύ ενός επιγείου σταθμού εκπομπής και ενός επιγείου σταθμού λήψης μέσω ενός δορυφόρου.  Μία δορυφορική ζεύξη περιλαμβάνει μία ανοδική και μία καθοδική ζεύξη. πολυδορυφορική ζεύξη: Ραδιοζεύξη μεταξύ ενός επιγείου σταθμού εκπομπής και ενός επιγείου σταθμού λήψης μέσω δύο ή περισσότερων δορυφόρων, χωρίς κανένα ενδιάμεσο επίγειο σταθμό. Μία πολυδορυφορική ζεύξη περιλαμβάνει μία ανοδική ζεύξη, μία ή περισσότερες ζεύξεις μεταξύ δορυφόρων και μία καθοδική ζεύξη. ζεύξη τροφοδότη: Ραδιοζεύξη από ένα επίγειο σταθμό σε δεδομένη τοποθεσία προς ένα διαστημικό σταθμό, ή αντίστροφα, που μεταφέρει πληροφορία για υπηρεσία διαστημικής ραδιοεπικοινωνίας διαφορετική της σταθερής δορυφορικής υπηρεσίας. Η δεδομένη τοποθεσία μπορεί να βρίσκεται σε καθορισμένο σταθερό σημείο ή σε οποιοδήποτε σταθερό σημείο στο εσωτερικό καθορισμένων περιοχών.  Άρθρο 3  Πίνακας Συντμήσεων  Οι συντμήσεις που ακολουθούν αφορούν μόνο τον παρόντα Κανονισμό. ACAS Airborne Collision Avoidance System ADS Automatic Dependant Surveillance AES Aircraft Earth Station AGA Air – Ground – Air ASDE Airport Surface Detection Equipment AVI Automatic Vehicle Identification CB Citizen Band CEPT European Conference of Postal and Telecommunications Administrations CLAN Cordless Local Area Networks (Μετά τη σελ. 470,0068) Σελ. 470,0069 Τεύχος      Σελ.       Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.56 CT1 Cordless Telephone 1 DCS 1800 Digital Communication System 1800 DECT Digital Enhanced Cordless Telecommunication System DME Distance Measuring Equipment DMO Direct Mode Operation DSC Digital Selective Calling DVB-T Terrestrial Digital Video Broadcasting EGSM Extended GSM EIRP Effective Isotropic Radiated Power ELT Emergency Locator Transmitter ENG Electronic News Gathering EPIRB Emergency Position Indicating Radiobeacon ERC European Radiocommunications Committee ERMES European Radio Messaging System FM Frequency modulation FWA Fixed Wireless Access GBAS Ground-Based Augmentation System GE 75 Περιοχική Διάσκεψη Γενεύης 1975 GE 85 Περιοχική Διάσκεψη Γενεύης 1985 GMDSS Global Maritime Distress and Safety System GNSS Global Navigation Satellite System GSM Global System for Mobile Communications HAPS High Altitude Platform Systems HDTV High Definition Television ICAO International Civil Aviation Authority ILS Instrument Landing System ILS/GP Instrument Landing System/ Glide Path ILS/LLZ Instrument Landing System/ Localizer IMO Intergovernmental Maritime Organization IMT- 2000/ UMTS International Mobile Telecommunications ISM Industrial, Scientific and Medical applications ITU International Telecommunication Union JTIDS Joint Tactical Information Distribution System LORAN Long Range Navigation Σελ. 470,0070 Τεύχος      Σελ.       MIDS Multifunctional Information Distribution System MLS Microwave Landing System MSI Maritime Safety Information MVDS Microwave Video Distribution System MWS Multimedia Wireless Systems NATO North Atlantic Treaty Organisation NDB Non Directional Beacon NDB/LNon-Directional Beacon/ Locator NGSO Non geostationary Satellite Orbit OB Outside Broadcasting OR Off Route PAMR Public Access Mobile Radio (PMR) PMR Professional Mobile Radio, Private Mobile Radio R Route RFID Radio Frequency Identification systems RLAN Radio Local Area Network RTTT Road Transport & Traffic Telematics S- PCS Satellite Personal Communication System SAB Services Ancillary to Broadcasting SAP Services Ancillary to Programming SAR Search and Rescue SARP Standard and Recommended Practices (ICAO) SNG Satellite News Gathering SRD Short Range Device SSR Secondary Surveillance Radar T- DAB Terrestrial Digital Audio Broadcasting TACAN Tactical Air Navigation System TETRA Terrestrial Trunked Radio VLBI Very Long Baseline Interferometry (Radio Astronomy) 22.Ζ.δ.56 Ιδιωτικοί Σταθμοί Ασυρμάτου - Χρήση Ραδιοσυχνοτήτων VOR VHF Omni-directional Range VSAT Very Small Aperture Terminal VTS Vessel Traffic System (radar) WAS/RLAN Wireless Access Systems/ Radio Local Area Networks WRC World Radio Conference ΔΚΡ Ο Κανονισμός Ραδιοεπικοινωνιών της Διεθνούς Ένωσης Τηλεπικοινωνιών «UWB: Ultra-Wideband BFWA: Broadband Fixed Wireless Access MCA: Mobile Communications on Aircraft NJFA: NATO Joint Civil/military Frequency Agreement ITS: Intelligent Transport Systems» Οι μέσα σε «» λέξεις προστέθηκαν με την παρ. 1 της με αριθ. 38960/1619/12-24 Σεπτ. 2008 (ΦΕΚ Β 1979 ) απόφ. Υπ. Εθν. Άμυνας Μεταφ. και Επικοινωνιών. Άρθρο 4  Πίνακας Συντμήσεων που εμφανίζονται στην στήλη  «ΧΡΗΣΤΗΣ» του Πίνακα Κατανομής Συχνοτήτων Ε.Δ : Ένοπλες Δυνάμεις ΥΠΑ : Υπηρεσία Πολιτικής Αεροπορίας Άρθρο 5  Διάφορες διατάξεις 1. Οι σταθμοί μιας Υπηρεσίας που εμφανίζεται στην Κατανομή σε δευτερεύουσα βάση: α) Δεν πρέπει να προκαλούν παρεμβολές στους σταθμούς μιας Υπηρεσίας που εμφανίζεται στην Κατανομή σε πρωτεύουσα βάση, άσχετα αν οι συχνότητες τους εκχωρήθηκαν νωρίτερα ή πρόκειται να εκχωρηθούν μεταγενέστερα. β) Δεν μπορούν να διεκδικούν προστασία από παρεμβολές που προκαλούνται από σταθμούς μιας Υπηρεσίας που εμφανίζεται στην Κατανομή σε πρωτεύουσα βάση, στους οποίους οι συχνότητες εκχωρήθηκαν νωρίτερα ή πρόκειται να εκχωρηθούν μεταγενέστερα.  γ) Έχουν δικαίωμα προστασίας από παρεμβολές που προκαλούνται από σταθμούς της ίδιας Υπηρεσίας ή άλλης Υπηρεσίας που εμφανίζεται επίσης σε δευτερεύουσα βάση εφόσον οι συχνότητες εκχωρήθηκαν σ’ αυτούς μεταγενέστερα. 2. Όταν επισημαίνεται στον Κανονισμό ότι μία Υπηρεσία μπορεί να λειτουργεί σε μία ζώνη συχνοτήτων με την προϋπόθεση ότι δεν θα προκαλεί επιζήμιες παρεμβολές, αυτό σημαίνει επίσης ότι η Υπηρεσία αυτή δεν μπορεί να ζητήσει προστασία από παρεμβολές που προκαλούνται από τις άλλες Υπηρεσίες στις οποίες κατανέμεται η ζώνη σύμφωνα με τον Πίνακα Κατανομής. 3. Οι αναφορές στη στήλη «Πρότυπα» είναι πληροφοριακές και δε συνιστούν υποχρεωτικές απαιτήσεις για τη διάθεση του ραδιοεξοπλισμού και τηλεπικοινωνιακού τερματικού εξοπλισμού στην αγορά, η οποία ρυθμίζεται από το ΠΔ 44/2002. Για τις παραπομπές σε Ευρωπαϊκά Πρότυπα χωρίς ένδειξη της χρονολογίας τους εφαρμόζεται είτε η τελευταία έκδοσή τους (περιλαμβανομένων των τροποποιήσεων ή αναθεωρήσεων), είτε κάθε προηγούμενη έκδοσή τους με την προϋπόθεση τήρησης των αναφερομένων σ΄ αυτά κριτηρίων συμμόρφωσης. 4. Οι παραπομπές σε Άρθρα, Παραρτήματα, Προσαρτήματα, Ψηφίσματα και Αριθμούς που εμφανίζονται συνήθως με έντονα γράμματα, αναφέρονται στην έκδοση του Κανονισμού Ραδιοεπικοινωνιών, Γενεύη, 2004. Άρθρο 6  Διάταξη του πίνακα κατανομής ζωνών συχνοτήτων Η σειρά που εμφανίζεται το όνομα κάθε Υπηρεσίας σε μία ορισμένη ζώνη συχνοτήτων δεν συνεπάγεται καμία προτεραιότητα. Η χρήση κεφαλαίων χαρακτήρων στο όνομα μιας Υπηρεσίας δηλώνει ότι η Υπηρεσία αυτή είναι «πρωτεύουσα» και η χρήση πεζών χαρακτήρων δηλώνει ότι η Υπηρεσία αυτή είναι «δευτερεύουσα». Οι αριθμοί που εμφανίζονται στο κάτω μέρος κάθε παραλληλογράμμου του Πίνακα κάτω από τα ονόματα των Υπηρεσιών στις οποίες κατανέμεται η ζώνη, αφορούν παραπομπές του Πίνακα, που αφορούν το σύνολο των Υπηρεσιών που εμφανίζονται στην ζώνη αυτή. Οι αριθμοί που εμφανίζονται στα δεξιά του ονόματος μιας Υπηρεσίας αφορούν παραπομπές του Παραρτήματος του Πίνακα που αφορούν μόνο την Υπηρεσία αυτή. Όταν στην στήλη «ΧΡΗΣΤΗΣ» δεν εμφανίζεται σύντμηση, θεωρείται ότι η ζώνη μπορεί να χρησιμοποιηθεί από όλους τους χρήστες για την συγκεκριμένη Υπηρεσία. Όταν στην στήλη «ΧΡΗΣΤΗΣ» εμφανίζεται σύντμηση, θεωρείται ότι ο χρήστης έχει αποκλειστικότητα στην Υπηρεσία που εμφανίζεται στην ίδια οριζόντια σειρά. Κάθε άλλος χρήστης μπορεί να εγκαταστήσει σταθμούς της Υπηρεσίας αυτής μόνο μετά την σύμφωνη γνώμη του χρήστη που έχει την αποκλειστικότητα. Η ένδειξη στη στήλη «ΧΡΗΣΕΙΣ» δεν είναι περιοριστική, με την προϋπόθεση ότι η εκάστοτε χρήση εντάσσεται σε Υπηρεσία για την οποία υπάρχει πρόβλεψη στη στήλη «Κατανομή στις Υπηρεσίες».  (Μετά τη σελ. 470,0070) Σελ. 470,0071 Τεύχος      Σελ.       Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.56 Η αναφορά σε δορυφορικά συστήματα EPIRB, ELT, PLB αφορά το σύστημα COSPAS – SARSAT. (ΑΚΟΛΟΥΘΟΥΝ ΠΙΝΑΚΕΣ  Κατανομής Ζωνών Συχνοτήτων) Για την τροποποίηση των Πινάκων και των υποσημειώσεων του άρθρ. 6 , βλ. παρ. 2-6 της με αριθ. 38960/1619/12-24 Σεπτ. 2008 (ΦΕΚ Β 1979 ) απόφ. Υπ. Εθν. Άμυνας - Μεταφ. και Επικοινωνιών. Άρθρο 7 Ειδικές Χρήσεις Επιτρέπεται η χρήση ζωνών ραδιοσυχνοτήτων από εξοπλισμό τεχνολογίας υπερ-ευρείας ζώνης (ultra wideband -UWB) σύμφωνα με την υπ’ αριθμ. 2007/131/ΕΚ απόφαση της Επιτροπής της 21.2.2007, στις ζώνες ραδιοσυχνοτήτων που ορίζονται στο παράρτημα αυτής.» Το άρθρ. 7  προστέθηκε με την παρ. 7 της με αριθ. 38960/1619/12-24 Σεπτ. 2008 (ΦΕΚ Β 1979 ) απόφ. Υπ. Εθν. Άμυνας - Μεταφ. και Επικοινωνιών. 